
1. Vispārīgā informācija
1.1. Identifikācijas numurs, pasūtītājs, pasūtītāja kontaktpersona.
1.1.1. Iepirkuma procedūras identifikācijas numurs NAP 2026/9.
1.1.2. Pasūtītājs ir Nautrēnu apvienības pārvalde, reģistrācijas Nr. 40900027430, adrese: “Pagastmāja”, Rogovka, Nautrēnu pagasts, Rēzeknes novads, LV-4652.
1.1.3. Pasūtītāja kontaktpersona saistībā ar Nolikumu: Laura Kudrjavceva, Centrālās pārvaldes Publisko iepirkumu nodaļas iepirkumu speciāliste, tālrunis 64607183, e-pasts: laura.kudrjavceva@rezeknesnovads.lv. 
1.1.4. Pasūtītāja kontaktpersona saistībā ar tehnisko specifikāciju: Aleksandrs Bindemanis, Nautrēnu apvienības pārvaldes vadītāja vietnieks plānošanas un īpašumu apsaimniekošanas jautājumos, tālrunis 28768877 e-pasts: aleksandrs.bindemanis@rezeknesnovads.lv. 
1.2. Iepirkuma priekšmets, līguma izpildes vieta un laiks.
1.2.1. [bookmark: _Toc88030583]Iepirkuma priekšmets ir granulu piegāde Nautrēnu apvienības pārvaldes iestādēm atbilstoši tehniskajai specifikācijai (Nolikuma Pielikums Nr.2).
1.2.2. Iepirkuma priekšmets tiek dalīts daļās:
1.2.2.1. Iepirkuma priekšmeta daļa Nr.1 - Granulu piegāde Audriņu pagastā;
1.2.2.2. Iepirkuma priekšmeta daļa Nr.2 - Granulu piegāde Nautrēnu pagastā;
1.2.2.3. Iepirkuma priekšmeta daļa Nr.3 - Granulu piegāde Vērēmu pag., Sondori-Šķeņeva;
1.2.2.4. Iepirkuma priekšmeta daļa Nr.4 - Granulu piegāde Vērēmu pag., Makašāni;
1.2.2.5. Iepirkuma priekšmeta daļa Nr.5 - Granulu piegāde Vērēmu pag., Adamova;
1.2.2.6. Iepirkuma priekšmeta daļa Nr.6 - Granulu piegāde Bērzgales pagastā.
1.2.3. Pretendents ir tiesīgs iesniegt piedāvājumu par 1 (vienu) vai vairākām (arī visām) daļām. Piedāvājums attiecīgajā daļā ir jāiesniedz par visu apjomu.
1.2.4. Pretendents nav tiesīgs iesniegt piedāvājuma variantus.
1.2.5. CPV kods (iepirkuma priekšmeta daļa Nr.1- Nr.6): 09111400-4 Koksnes kurināmais.
1.2.6. Līguma izpildes vieta: 
1.2.6.1. Iepirkuma priekšmeta daļā Nr.1 - Liepu aleja 1 un Krasuhas iela 6, Audriņi, Audriņu pag., Rēzeknes novads;
1.2.6.2. Iepirkuma priekšmeta daļā Nr.2 - ”Angārs”, Rasnupļi, Nautrēnu pag., Rēzeknes novads;        
1.2.6.3. Iepirkuma priekšmeta daļā Nr.3 - ”Katlu māja”, Sondori-Šķeņeva, Vērēmu pag., Rēzeknes novads;
1.2.6.4. Iepirkuma priekšmeta daļā Nr.4 - Makašānu amatu skola, Makašāni, Vērēmu pag., Rēzeknes novads;
1.2.6.5. Iepirkuma priekšmeta daļā Nr.5 - Adamovas muiža, Adamova, Vērēmu pag., Rēzeknes novads;
1.2.6.6. Iepirkuma priekšmeta daļā Nr.6 - Rītupes 40, Bērzgale, Rēzeknes novads.
1.2.7. Līguma izpildes laiks:
1.2.7.1. [bookmark: _Hlk235020420]Iepirkuma priekšmeta daļā Nr.1: no 2026. gada 1. oktobra līdz 2027. gada 31. maijam.
1.2.7.2. Iepirkuma priekšmeta daļā Nr.2: no 2026. gada 1. oktobra līdz 2027. gada 31. maijam.
1.2.7.3. Iepirkuma priekšmeta daļā Nr.3: no 2026. gada 1. oktobra līdz 2027. gada 31. maijam.
1.2.7.4. Iepirkuma priekšmeta daļā Nr.4: no 2026. gada 1. oktobra līdz 2027. gada 31. maijam.
1.2.7.5. Iepirkuma priekšmeta daļā Nr.5: no 2026. gada 1. oktobra līdz 2027. gada 31. maijam.
1.2.7.6. Iepirkuma priekšmeta daļā Nr.6: no 2026. gada 1. oktobra līdz 2027. gada 31. maijam.
1.2.8. Paredzamā līgumcena (bez PVN) (daļa Nr.1-Nr.6) 172500,00 EUR (viens simts septiņdesmit divi tūkstoši pieci simti euro un 00 centi), attiecīgi: 
1.2.8.1.  Iepirkuma priekšmeta daļā Nr.1: 51000,00 EUR (piecdesmit viens tūkstotis euro un 00 centi) bez PVN;
1.2.8.2. Iepirkuma priekšmeta daļā Nr.2: 12000,00 EUR (divpadsmit tūkstoši euro un 00 centi) bez PVN;
1.2.8.3. Iepirkuma priekšmeta daļā Nr.3: 7500,00 EUR (septiņi tūkstoši pieci simti euro un 00 centi) bez PVN;
1.2.8.4. Iepirkuma priekšmeta daļā Nr.4: 12000,00 EUR (divpadsmit tūkstoši euro un 00 centi)bez PVN;
1.2.8.5. Iepirkuma priekšmeta daļā Nr.5: 45000,00 EUR (četrdesmit pieci tūkstoši euro un 00 centi) bez PVN;
1.2.8.6. Iepirkuma priekšmeta daļā Nr.6: 45000,00 EUR (četrdesmit pieci tūkstoši euro un 00 centi) bez PVN.
1.2.9. Pasūtītājam ir tiesības lemt par pretendenta piedāvājuma noraidīšanu attiecīgajā iepirkuma priekšmeta daļā, ja pretendenta finanšu piedāvājums pārsniedz pieejamo finansējumu.
1.2.10. Tehniskās specifikācijas sagatavošanas datums: 07.07.2026.
1.3. Atklātā konkursa nolikuma izsniegšana. 
1.3.1. Pasūtītājs nodrošina piekļuvi iepirkuma procedūras dokumentiem, to izsniegšanu un papildu informācijas sniegšanu saskaņā ar Publisko iepirkumu likuma (turpmāk – PIL) 36.pantu, sākot ar dienu, kad paziņojums par līgumu publicēts Iepirkumu uzraudzības biroja tīmekļvietnē. Iepirkuma procedūras dokumenti ir brīvi pieejami pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/17252.
1.3.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.
] 

1.4. Papildu informācijas sniegšana.
1.4.1. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
1.4.2. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā EIS e-konkursu apakšsistēmā, kur ir pieejami iepirkuma procedūras dokumenti, norādot arī uzdoto jautājumu.
1.4.3. Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā EIS e-konkursu apakšsistēmā, kur ir pieejami šie dokumenti, ne vēlāk kā dienu pēc tam, kad paziņojums par izmaiņām vai papildu informāciju iesniegts Iepirkumu uzraudzības birojam publicēšanai.
1.5. Piedāvājuma iesniegšana un atvēršana.
1.5.1. Piedāvājums jāiesniedz līdz 2026. gada 31.augustam plkst.10-00 elektroniski EIS e-konkursu apakšsistēmā vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
1.5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
1.5.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, tai skaitā ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.5.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. Tie netiks atvērti un neatvērti tiks nosūtīti atpakaļ iesniedzējam. 
1.5.3. Piedāvājumi, kas netiks iesniegti iepirkuma procedūras nolikumā noteiktajā kārtībā vai tiks iesniegti pēc nolikuma 1.5.1.apakšpunktā norādītā piedāvājumu iesniegšanas termiņa beigām, netiks pieņemti. Nekādi piedāvājuma iesniegšanas termiņa kavējuma iemesli netiks ņemti vērā.
1.5.4. Piedāvājumu atvēršanas sanāksme notiks Nautrēnu apvienības pārvaldē, Rītupes ielā 34, Bērzgale, Bērzgales pagasts, Rēzeknes novads, 2026. gada 31.augustā  plkst.14-00. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā https://www.eis.gov.lv/EKEIS/Supplier/Procurement/178599. Sagatavojot piedāvājumu, pretendents ievēro, ka:
1.5.4.1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
1.5.4.2. piedāvājumu pretendents paraksta pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu). Piedāvājumu paraksta pretendenta pārstāvis ar pārstāvības tiesībām vai tā pilnvarota persona. Ja piedāvājumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā);
1.5.4.3. jebkurš piegādātājs kā pretendents var iesniegt tikai vienu piedāvājumu vienā variantā. Pretendents, kas iesniedzis piedāvājumu vairākos variantos, tiks izslēgts no dalības iepirkuma procedūrā. 
1.5.5. Pretendents līdz piedāvājumu iesniegšanas termiņa beigām ir tiesīgs, nezaudējot piedāvājuma nodrošinājumu, atsaukt savu piedāvājumu vai iesniegt piedāvājuma grozījumus. Piedāvājuma atsaukuma vai grozījuma dokumenti sagatavojami, noformējami un iesniedzami tādā pašā kārtībā kā citi piedāvājuma dokumenti, ar norādi „Piedāvājuma grozījumi” vai „Piedāvājuma atsaukums”. Piedāvājuma atsaukums izslēdz pretendentu no tālākas dalības iepirkuma procedūrā.
1.5.6. Piedāvājuma iesniegšana nozīmē pretendenta godprātīgu nodomu piedalīties iepirkuma procedūrā un piekrišanu visām iepirkuma procedūras dokumentos noteiktajām prasībām. Piedāvājums ir saistošs pretendentam, kas to iesniedzis.
1.5.7. Iesniedzot piedāvājumu, pretendents pilnībā atzīst visus nolikumā (arī tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
1.5.8. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība, un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
2. Pretendentu izslēgšanas nosacījumi
2.1. Pasūtītājs izslēdz pretendentu no dalības iepirkuma procedūrā, ja uz pretendentu ir attiecināmi PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi.
2.2. Izslēgšanas nosacījumu pārbaudi iepirkuma komisija veiks atbilstoši PIL 42.panta nosacījumiem, nepieciešamības gadījumā veicot uzticamības nodrošināšanai iesniegto pierādījumu vērtēšanu saskaņā ar PIL 43.pantu.
2.3. Saskaņā ar Publisko iepirkumu likuma pārejas noteikumu 28. punkta 2) apakšpunktu Pasūtītājs šā likuma 42. panta otrās daļas 1., 2. un 3. punktā minētos izslēgšanas iemeslus neattiecinās uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus neattiecinās uz Pretendenta patieso labuma guvēju.
2.4. [bookmark: _Toc59334731][bookmark: _Toc61422139][bookmark: _Toc53909471][bookmark: _Toc61422137][bookmark: _Toc59334730][bookmark: _Toc61422135][bookmark: _Toc73362998][bookmark: _Toc88030591]Pasūtītājs izslēdz pretendentu no dalības līguma slēgšanas tiesību piešķiršanas procedūrā Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktajos gadījumos.
3. Prasības pretendentiem
3.1. [bookmark: _Hlk125381331][bookmark: _Hlk69225347]Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. 
3.2. [bookmark: _Hlk234586815]Pretendents iepriekšējo 3 (trīs) gadu laikā (2023., 2024., 2025.) un 2026. gadā līdz piedāvājumu iesniegšanas dienai ir izpildījis vismaz 1(vienu) līdzvērtīgu līgumu. Par līdzvērtīgu šī punkta izpratnē atzīstams līgums, kura ietvaros tika veikta kokskaidu piegāde vismaz tādā apjomā, kādā tiek iesniegts piedāvājums attiecīgajā iepirkuma priekšmeta daļā.
3.3. Pretendentam ir jānodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
3.4. Pretendents līguma izpildē var piesaistīt apakšuzņēmējus.
3.5. Pretendents iepirkuma nolikuma prasību izpildei savas kvalifikācijas atbilstības apliecināšanai var balstīties uz citu personu iespējām. Pretendents var balstīties uz apakšuzņēmēju vai citu personu spējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām. Šādā gadījumā pretendents pierāda, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

3.6. Ja pretendents ir piegādātāju apvienība:
3.6.1. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi nolikumā noteiktās kvalifikācijas prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot nolikuma 3.1.punktu, kas ir izpildāms katram piegādātāju apvienības dalībniekam atsevišķi.
3.6.2. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu apliecinājumu vai vienošanos (iesniedzams skenēts dokumenta oriģināls vai apliecinātā kopija) par kopīga piedāvājuma iesniegšanu, kurā nosaukts galvenais dalībnieks, kurš ir pilnvarots parakstīt piedāvājuma dokumentus (ja tos neparaksta visi piegādātāju apvienības dalībnieki), saņemt un izdot rīkojumus apvienības dalībnieku vārdā, un kurš izrakstīs rēķinus un būs tiesīgs saņemt attiecīgos maksājumus. Vienošanās dokumentā jānorāda katram dalībniekam nododamo izpildāmo darbu daļu procentos no piedāvātās kopējās līgumcenas un atbildības apjoms līguma izpildē.
3.6.3. Ja personu apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt līgumu, tad apvienība pirms iepirkuma līguma noslēgšanas pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
4. Pretendentu atlasei iesniedzamie dokumenti
4.1. [bookmark: _Toc134628689]Pieteikums dalībai iepirkumā. Pieteikumu dalībai iepirkumā pretendents sagatavo atbilstoši nolikuma paraugam (nolikuma pielikums Nr.1).
4.2. Ja piedāvājumā iekļautos dokumentus paraksta pretendenta pilnvarota persona vai ārvalstīs reģistrēta pretendenta pārstāvis ar paraksta tiesībām, piedāvājumam pievieno dokumentu, kas apliecina paraksta tiesības un tiesības attiecīgajai personai pārstāvēt pretendenta intereses. Ja piedāvājumā iekļautos dokumentus paraksta pretendenta, kurš reģistrēts Latvijā, pārstāvis ar paraksta tiesībām, par pretendenta pārstāvja paraksttiesībām pasūtītājs pārliecinās publiski pieejamajās datu bāzēs.
4.3. Ārvalstu pretendentam reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu). Par Latvijas Republikā reģistrētajiem pretendentiem pasūtītājs nolikuma 3.1.punktā norādīto informāciju iegūst Uzņēmuma reģistra publiskajā datu bāzē.
4.4. [bookmark: _Hlk143774380][bookmark: _Hlk46845925]Informācija par pretendenta pieredzi (jāaizpilda nolikuma pielikumā Nr.3 esošā forma), pievienojot vismaz 1 (vienu) pozitīvo atsauksmi. Pretendents ir tiesīgs iesniegt arī citus dokumentus (pieņemšanas-nodošanas aktus, pavadzīmes, izziņas, u.c.), kas apliecinātu pretendenta atbilstību nolikuma 3.2.punktā izvirzītajām prasībām. Informācijā par pretendenta pieredzi ir jānorāda informācija par pasūtītāju un tā kontaktpersonu, līguma priekšmetu, līguma izpildes laiku, sniegto pakalpojuma aprakstu, kā arī cita informācija, lai pasūtītājs varētu izvērtēt pretendenta atbilstību nolikuma 3.2.punktā noteiktajām prasībām.
4.5. Ja pretendents pakalpojumu sniegšanā plāno piesaistīt apakšuzņēmējus, kuru sniedzamo pakalpojumu vērtība ir vismaz ir 10 000 euro, ir jānorāda šis apakšuzņēmējs, katram šādam apakšuzņēmējam izpildei nododamā iepirkuma līguma daļa, šo darbu apjoms euro. Attiecīgā informācija ir jānorāda iepirkuma nolikuma pielikumā Nr.6, kā arī jāpievieno apakšuzņēmēja apliecinājums par gatavību veikt šos darbus, gadījumā, ja pretendents tiks atzīts par konkursa uzvarētāju (saskaņā ar nolikuma pielikumu Nr.7).
4.6. Ja pretendents savas kvalifikācijas atbilstības apliecināšanai balstās uz citas personas iespējām, piedāvājumam jāpievieno personas, uz kuras iespējām pretendents balstās, apliecinājums (saskaņā ar nolikuma pielikumu Nr.7), kā arī attiecīgā informācija ir jānorāda iepirkuma nolikuma pielikuma Nr.1 formā.
4.7. Pretendents, parakstot pieteikumu dalībai iepirkumā (nolikuma pielikums Nr.1), apliecina, ka līguma izpildē netiks izmantotas Krievijas Federācijas un Baltkrievijas Republikas izcelsmes preces un pakalpojumi, kā arī pēc pasūtītāja pieprasījuma pasūtītāja noteiktajā termiņā pretendents iesniegs dokumentus un informāciju, kas apliecina minēto prasību izpildi.
4.8. Informācija par Eiropas vienotā iepirkuma procedūras dokumenta iesniegšanu.
4.8.1. Pasūtītājs pieņem arī Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. 
4.8.2. Ja piegādātājs izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām balstās, lai apliecinātu ka tā kvalifikācija atbilst iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. 
4.8.3. ESPD veidlapu nosaka Eiropas Komisijas 2016.gada 5.janvāra Īstenošanas regula 2016/7. ESPD veidlapa pieejama tīmekļvietnē: http://espd.eis.gov.lv/. Pretendents sagatavoto Eiropas vienoto iepirkuma procedūras dokumentu pievieno savam piedāvājuma Elektronisko iepirkumu sistēmā, aizpildot visas sadaļas.
4.8.4. Ja Pretendents iesniedz Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu kvalifikācijas prasībām, Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu kvalifikācijas prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
5. [bookmark: _Toc241378011][bookmark: _Toc241378053]Tehniskais piedāvājums
5.1. [bookmark: _Toc241378014][bookmark: _Toc241378056][bookmark: _Toc61422142][bookmark: _Toc88030599]Tehnisko piedāvājumu sagatavo saskaņā ar nolikuma pielikumā Nr.4 esošo formu. Tehniskajam piedāvājumam ir jāatbilst Tehniskajā specifikācijā iekļautajām minimālajām prasībām (Nolikuma 2.pielikums).
5.2. Papildus tehniskajam piedāvājumam pretendents pievieno EN plus kvalitātes standarta vai līdzvērtīga standarta prasībām atbilstošu kokskaidu granulu sertifikātu un kokskaidu granulu testēšanas pārskatu.
5.3. Pretendents nav tiesīgs interpretēt, grozīt vai sašaurināt pasūtītāja minimālās prasības, kas noteiktas Tehniskajā specifikācijā.
6. Finanšu piedāvājums
6.1. [bookmark: _Toc175037010]Finanšu piedāvājumu jāiesniedz saskaņā ar piedāvājuma veidlapu (5. pielikums).
6.2. Piedāvājuma cenu finanšu piedāvājumā jāizsaka euro, bez pievienotās vērtības nodokļa (PVN).
6.3. Piedāvājuma cenā jāietver visi izdevumi un paredzamās izmaksas, kas saistīti ar iepirkuma līguma izpildi, kā arī maksājumi, nodevas un nodokļi, izņemot PVN.
7. Piedāvājuma noformēšana
7.1. Visi piedāvājuma dokumenti jāizstrādā, jānoformē, tostarp, dokumentu kopijas un dokumentu tulkojumi latviešu valodā, jāapliecina, saskaņā ar Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” un iepirkuma procedūras nolikuma prasībām. Tiem jābūt aizpildītiem, datētiem un parakstītiem, izmantojot pasūtītāja piedāvātās veidlapas. 
7.2. Pretendents atbild par iepirkuma procedūras dokumentu rūpīgu izskatīšanu, ieskaitot grozījumus iepirkuma procedūras dokumentos, pasūtītāja sniegto papildus informāciju un skaidrojumiem par iepirkuma procedūras dokumentos noteiktajām prasībām, kā arī par drošas informācijas iegūšanu neatkarīgi no apstākļiem un saistībām, kas jebkādā veidā var ietekmēt piedāvājuma vai darbu izpildes summu vai veidu. Kļūdu un augstāk minēto saistību neievērošanas gadījumos netiks apmierināta neviena pretendenta prasība grozīt piedāvājuma summu. Tiek uzskatīts, ka pretendents, iesniedzot piedāvājumu, ir iepazinies un pārzina Latvijas Republikā spēkā esošo normatīvo aktu prasības, kas jebkādā veidā var ietekmēt vai attiekties uz iesniegto piedāvājumu, iepirkuma līguma darbībām un aktivitātēm.
7.3. Piedāvājuma dokumenti jāsagatavo un jāiesniedz latviešu valodā, tiem jābūt skaidri salasāmiem un apliecinātiem Latvijas Republikas normatīvajos aktos noteiktajā kārtībā.
7.4. Pretendenta dokumentam, kas iesniegts svešvalodā, jāpievieno šī dokumenta pretendenta apliecināts tulkojums latviešu valodā. Ja oriģinālā dokumenta teksts atšķiras no šī dokumenta tulkojuma teksta latviešu valodā, tad par pamatu tiks ņemts šī dokumenta tulkojums latviešu valodā. Par kaitējumu, kas radies dokumenta nepareiza tulkojuma dēļ, pretendents atbild Latvijas Republikas normatīvajos aktos noteiktajā kārtībā. 
7.5. Visiem iesniegtajiem piedāvājuma dokumentiem jābūt parakstītiem. Pretendenta pieteikums dalībai atklātā konkursā un apliecinājumi jāparaksta personai ar tiesībām pārstāvēt pretendentu vai tās pilnvarotam pārstāvim. Pilnvarojuma gadījumos jāpievieno pilnvara. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. 
7.6. Ja piedāvājumu iesniedz personu apvienība, pretendenta pieteikums dalībai atklātā konkursā un pilnvara, kas apliecina pilnvarotās personas tiesības pārstāvēt personu apvienības intereses iepirkuma procedūrā, jāparaksta visu apvienības dalībnieku pārstāvjiem vai to pilnvarotiem pārstāvjiem (pievienojami dokumenti, kas apliecina šīs tiesības). Arī pilnvara, kas apliecina pilnvarotās personas tiesības pārstāvēt personu apvienības intereses iepirkuma procedūrā, jāparaksta visu apvienības dalībnieku pārstāvjiem vai to pilnvarotiem pārstāvjiem (pievienojami dokumenti, kas apliecina šīs tiesības).
7.7. Dokumentus, kas attiecas tikai uz apakšuzņēmēju, uz kura iespējām balstās pretendents, lai apliecinātu savu atbilstību izvirzītajām kvalifikācijas prasībām, vai paredz piesaistīt līguma izpildē, vai attiecas uz atsevišķu personu apvienības dalībnieku, jāparaksta apakšuzņēmēja personai ar tiesībām pārstāvēt to iepirkuma procedūrā vai tās pilnvarotam pārstāvim. Pilnvarojuma gadījumā jāpievieno pilnvaras oriģināls vai tās apliecināta kopija. Šī punkta prasības arī jāievēro, apliecinot dokumentu kopijas un dokumentu tulkojumu pareizību.
7.8. Pretendents sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu. Pasūtītājs nesegs un nekompensēs šos izdevumus, neatkarīgi no iepirkuma procedūras rezultātiem. 
8. [bookmark: _Toc241378017][bookmark: _Toc241378059][bookmark: _Toc88030602]Piedāvājumu vērtēšana un izvēles kritēriji
8.1. Piedāvājumu vērtēšanas vispārīgie noteikumi.
8.1.1. Pretendentu piedāvājumus iepirkuma komisija izvērtēs un atklāta konkursa uzvarētāju noteiks slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību, un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, iepirkuma komisija ir tiesīga pretendentu kvalifikācijas atbilstības, tehniskā piedāvājuma, atlases dokumentu un piedāvājuma noformējuma atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
8.1.2. Informācija, kas attiecas uz piedāvājumu izskatīšanu, salīdzināšanu, vērtēšanu un atklāta konkursa uzvarētāja izvēli, netiks izpausta pretendentiem vai jebkurām citām personām, kuras nav oficiāli iesaistītas šajā procesā līdz brīdim, kamēr netiek paziņots par iepirkuma procedūras rezultātiem. 
8.1.3. Izskatot piedāvājumus, iepirkuma komisija neņem vērā pretendenta piedāvātos papildus labumus, kas nav pieprasīti nolikumā vai pārsniedz noteikto prasību minimumu.
8.1.4. Lai sekmētu piedāvājumu izskatīšanas, salīdzināšanas un vērtēšanas procesu, komisija ir tiesīga pēc sava ieskata lūgt jebkuram pretendentam, lai tas izskaidro sava piedāvājuma saturu, tai skaitā veicamo darbu sarakstā norādītos izmaksu aprēķinus. Pieprasījums pēc izskaidrojuma un atbilde uz to ir jāsniedz rakstveidā. Nav atļauts lūgt vai piedāvāt jebkādas izmaiņas piedāvājumā, tostarp, arī attiecībā uz piedāvājuma cenu, izņemot gadījumu, kad komisija paziņo par konstatēto aritmētisku kļūdu labojumu un laboto piedāvājuma summu pretendentam, kura pieļautās kļūdas labotas. 
8.2. [bookmark: _Toc241378018][bookmark: _Toc241378060]Piedāvājuma noformējuma pārbaude.
8.2.1. Iepirkuma komisija veic piedāvājumu noformējuma atbilstības pārbaudi nolikumā noteiktajām prasībām.
8.2.2. Noformējuma trūkumu gadījumā komisija izvērtē to būtiskumu un lemj par piedāvājuma tālāku izskatīšanu.
8.3. [bookmark: _Toc88030603][bookmark: _Toc241378019][bookmark: _Toc241378061]Pretendentu atlase.
8.3.1. Pretendentu atlases laikā iepirkuma komisija veic nolikumā paredzēto dokumentu pārbaudi, lai pārliecinātos, vai pretendents atbilst nolikumā izvirzītajām kvalifikācijas prasībām.
8.3.2. Pretendents tiek atzīts par neatbilstošu nolikumā izvirzītajām kvalifikācijas prasībām gadījumā, ja:
8.3.2.1. nav iesniegts kāds no atlases dokumentiem;
8.3.2.2. ar iesniegto atlases dokumentu nav pierādīta pretendenta atbilstība kādai nolikumā izvirzītajai prasībai;    
8.3.2.3. ir sniegta nepatiesa informācija par pretendenta kvalifikāciju.
8.4. Tehnisko piedāvājumu atbilstības pārbaude.
8.4.1. Iepirkuma komisija pārbauda pretendentu tehnisko piedāvājumu atbilstību iepirkuma procedūras nolikuma 5.punktā noteiktajām prasībām.
8.4.2. Pretendenta piedāvājums tiek atzīts par neatbilstošu un tiek noraidīts, ja ir konstatēts, ka nav iesniegts kāds no nolikuma 5.punkta apakšpunktos norādītajiem dokumentiem vai no pretendenta iesniegtā tehniskā piedāvājuma konstatējams, ka tas neatbilst nolikuma 5.punktā noteiktajām prasībām vai nav norādīta visa Tehniskā piedāvājuma formā (nolikuma pielikums Nr.4.) prasītā informācija.
8.5. Finanšu piedāvājumu atbilstības pārbaude. 
8.5.1. Iepirkuma komisija pārbauda pretendentu finanšu piedāvājumu atbilstību iepirkuma procedūras nolikumā noteiktajām prasībām. Nolikuma 6.punktam neatbilstošie piedāvājumi tiks noraidīti. 
8.5.2. Finanšu piedāvājumu pārbaudes laikā iepirkumu komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkumu komisija paziņo pretendentam, kura pieļautās kļūdas labotas. Vērtējot piedāvājumus, komisija ņem vērā labojumus.
8.5.3. [bookmark: _Toc207077237][bookmark: _Toc207428533][bookmark: _Toc207429529][bookmark: _Toc208210011]Finanšu piedāvājumu pārbaudes laikā iepirkumu komisija pārbauda piedāvājumu cenu veidošanos un noskaidro, vai nav iesniegts nepamatoti lēts piedāvājums. Ja piedāvājums šķiet nepamatoti lēts, komisija pieprasa skaidrojumu par piedāvāto cenu vai izmaksām saskaņā ar  PIL 53.panta pirmo daļu, kā arī informāciju par pretendenta un tā piedāvājumā norādīto apakšuzņēmēju (ja attiecināms) darbinieku vidējām stundas tarifa likmēm profesiju grupās saskaņā ar PIL 53.panta sesto daļu.
8.5.4. [bookmark: _Hlk68858133][bookmark: _Toc241378023][bookmark: _Toc241378065][bookmark: _Toc61422146]Iepirkuma komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni.
8.6. No piedāvājumiem, kas atbilst iepirkuma nolikuma prasībām, iepirkuma komisija izvēlas saimnieciski visizdevīgāko piedāvājumu katrā iepirkuma priekšmeta daļā, ņemot vērā tikai cenu (euro, bez PVN). Iepirkuma komisija piedāvājumu salīdzināšanai un izvērtēšanai izmantos tikai cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē. Vērtējot finanšu piedāvājumus, komisija ņem vērā pretendentu piedāvātās cenas bez PVN.
8.7. Gadījumā, ja pēc piedāvājumu izvērtēšanas tiks atzīts, ka vismaz divu piedāvājumu novērtējums ir vienāds, tad izšķirošais piedāvājuma izvēles kritērijs ir pelnu saturs. Par saimnieciski visizdevīgāko tiks atzīts tā pretendenta piedāvājums,  kura piedāvātajām kokskaidu granulām ir zemāķs pelnu saturs. Ja arī šis kritērijs būs vienāds, tad uzvarētājs tiek noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš.
8.8. Attiecībā uz pretendentu, kuram būtu piešķiramas līguma slēgšanas tiesības, iepirkuma komisija veic pārbaudi par PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteikto izslēgšanas gadījumu esamību PIL 42.pantā noteiktajā kārtībā, kā arī PIL 43.pantā noteiktajos gadījumos veic uzticamības nodrošināšanai iesniegto pierādījumu vērtēšanu PIL 43.pantā noteiktajā kārtībā.
8.9. Saskaņā ar Publisko iepirkumu likuma pārejas noteikumu 28. punkta 2) apakšpunktu Pasūtītājs šā likuma 42. panta otrās daļas 1., 2. un 3. punktā minētos izslēgšanas iemeslus neattiecinās uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus neattiecinās uz Pretendenta patieso labuma guvēju.
8.10. Iepirkuma komisija attiecībā uz pretendentu, kuram būtu piešķiramas līguma slēgšanas tiesības, Sankciju likuma 11.1 pantā noteiktajā kārtībā pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
9. Lēmuma pieņemšana un atklāta konkursa rezultātu paziņošana
9.1. Iepirkumu komisija pieņem lēmumu slēgt iepirkuma līgumus. 
9.2. Iepirkuma komisija triju darbdienu laikā pēc lēmuma pieņemšanas informē visus pretendentus par pieņemto lēmumu attiecībā uz iepirkuma līguma slēgšanu, atbilstoši PIL 37.panta regulējumam.
9.3. Iepirkuma komisija, ievērojot Ministru kabineta 2017.gada 28.februāra noteikumu Nr.107 „Iepirkuma procedūru un metu konkursu norises kārtība” 21.punkta prasības, sagatavo iepirkuma procedūras ziņojumu un publicē to pircēja profilā 5 (piecu) darbdienu laikā pēc lēmuma pieņemšanas par iepirkuma procedūras rezultātiem.
9.4. Pasūtītājs ir tiesīgs piemērot Publisko iepirkumu likuma 41. panta divpadsmitās daļas 1. punktā minēto izņēmumu, jo tas ir nodrošinājis, ka ir notikusi apspriede ar piegādātājiem atbilstoši Publisko iepirkumu likuma 18. panta 2.1 daļai (Paziņojums par apspriedi ir publicēts publikāciju vadības sistēmā (tīmekļa vietne: https://eformsb.pvs.iub.gov.lv/show/1bbd36b2-cb85-4a56-a125-ffd3b80c27ff).
10. Iepirkuma līgums
10.1. Pasūtītājs slēdz iepirkuma līgumu attiecīgajā iepirkuma priekšmeta daļā ar iepirkumu komisijas izraudzīto pretendentu ne agrāk kā nākamajā darbdienā pēc PIL 60.panta septītajā daļā paredzētā nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.
10.2. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkumu komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš iesniedzis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. 
10.3. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš iesniedzis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkumu komisija pieņem lēmumu pārtraukt iepirkuma procedūru, neizvēloties nevienu piedāvājumu.
10.4. Desmit darbdienu laikā pēc tam, kad noslēgts iepirkuma līgums, vai pieņemts lēmums par iepirkuma procedūras izbeigšanu vai pārtraukšanu, pasūtītājs sagatavo un publikāciju vadības sistēmā publicē paziņojumu par līguma slēgšanas tiesību piešķiršanu.
10.5. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 (trīsdesmit sešus) mēnešus pēc iepirkuma līguma spēkā stāšanās dienas.
10.6. Pasūtītājs 10 darbdienu laikā pēc iepirkuma līguma izpildes publicē paziņojumu par līguma izpildi saskaņā ar PIL 33.1 panta pirmās daļas nosacījumiem.
11. [bookmark: _Toc61422149][bookmark: _Toc59334739]Iepirkumu komisijas tiesības un pienākumi
11.1 . Iepirkumu komisijai ir tiesības:
11.1.1. pieprasīt, lai pretendents precizētu informāciju par savu piedāvājumu, ja tas nepieciešams pretendentu atlasei, piedāvājumu atbilstības pārbaudei, kā arī piedāvājumu vērtēšanai;
11.1.2. pārbaudīt zemāko cenu veidošanos, lai pārliecinātos, vai nav saņemts nepamatoti lēts piedāvājums; 
11.1.3. lemt par piedāvājumu noformējuma atbilstību atklāta konkursa nolikumā iekļautajām prasībām;
11.1.4. noraidīt piedāvājumus, ja tie neatbilst PIL un atklāta konkursa nolikuma prasībām;
11.1.5. labot aritmētiskas kļūdas pretendentu finanšu piedāvājumos;
11.1.6. pieaicināt ekspertus pretendentu atlasei, piedāvājumu atbilstības pārbaudei un vērtēšanai;
11.1.7. [bookmark: _Toc61422150][bookmark: _Toc59334740]izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
11.2. Iepirkumu komisijai ir pienākums: 
11.2.1. izstrādāt un apstiprināt iepirkuma procedūras dokumentus;
11.2.2. nodrošināt atklāta konkursa norises dokumentēšanu;
11.2.3. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
11.2.4. nodrošināt konfidenciālas informācijas neizpaušanu;
11.2.5. vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un atklāta konkursa nolikumu, izvēlēties piedāvājumu, vai pieņemt lēmumu par atklāta konkursa izbeigšanu vai pārtraukšanu, neizvēloties nevienu piedāvājumu;
11.2.6. pēc ieinteresēto pretendentu pieprasījuma normatīvajos aktos noteiktajā kārtībā sniegt informāciju par iepirkuma procedūras dokumentos iekļautajām prasībām;
11.2.7. triju darbdienu laikā pēc lēmuma pieņemšanas vienlaikus rakstiski informēt visus pretendentus par atklāta konkursa rezultātiem.
12. [bookmark: _Toc61422152][bookmark: _Toc59334742]Pretendenta tiesības un pienākumi
12.1. Pretendentam ir tiesības:
12.1.1. iepazīties ar iepirkuma procedūras dokumentiem EIS e-konkursu apakšsistēmā https://www.eis.gov.lv/EKEIS/Supplier/Procurement/178599;
12.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
12.1.3. piedalīties piedāvājumu atvēršanas sanāksmē EIS e-konkursu apakšsistēmā tiešsaistē.
12.2. [bookmark: _Toc61422153][bookmark: _Toc59334743]Pretendentam ir pienākums:
12.2.1. sagatavot piedāvājumu atbilstoši atklāta konkursa nolikuma prasībām;
12.2.2. sniegt patiesu informāciju;
12.2.3. sniegt atbildes uz iepirkuma komisijas pieprasījumiem;
12.2.4. segt visas izmaksas, kas saistītas ar piedāvājuma sagatavošanu un iesniegšanu;
12.2.5. lai piekļūtu elektroniski izsludinātai iepirkuma procedūrai un izmantotu EIS                   e-konkursu apakšsistēmu, saskaņā ar Ministru kabineta 2022. gada 20. decembra noteikumiem Nr.816 “Publisko elektronisko iepirkumu noteikumi” savlaicīgi reģistrēties kā EIS dalībniekam ar tiesībām lietot EIS ar nepieciešamajām apakšsistēmām (reģistrācijas informācija un reģistrācijas veidlapas ir pieejamas Elektronisko iepirkumu sistēmas tīmekļvietnē https://www.eis.gov.lv/EIS/Publications/PublicationView.aspx?PublicationId=4&systemCode=CORE. 

13. Pielikumi
13.1. Pieteikums (forma) – Pielikums Nr.1;
13.2. Tehniskā specifikācija– Pielikums Nr.2;
13.3. Informācija par pretendenta pieredzi (forma) – Pielikums Nr.3;
13.4. Tehniskais piedāvājums (forma) – Pielikums Nr.4.;
13.5. Finanšu piedāvājums (forma) – Pielikums Nr.5;
13.6. Informācija par apakšuzņēmējiem (forma) – Pielikums Nr.6;
13.7. Apakšuzņēmēju apliecinājums (forma) – Pielikums Nr.7;
13.8. Līguma projekts– Pielikums Nr.8.



Iepirkuma komisijas priekšsēdētājs                     		    Aleksandrs Bindemanis                                              

